Boer amper aan die brand gesteek tydens plaasaanval | Maroela Media
'n Boer is vroeg Woensdagoggend op sy plaas naby Potchefstroom in Noordwes deur ses aanvallers oorrompel wat glo brandstof op hom uitgegooi en gedreig het om hom aan die brand te steek.
Lt.kol. Amanda Funani, woordvoerder van die polisie, het gesê die 50-jarige boer is tussen 03:00 en 04:00 deur ses verdagtes, wat balaklawas gedra het, in sy huis oorval.
Volgens Marius Müller, nasionale operasionele koördineerder van AfriForum, is daar glo aan die boer se huisdeur geklop en vir hom gesê sy ma, wat in 'n ander huis op die plaas woon, het hulp nodig.
Die verdagtes het die boer in die huis ingedwing en op die kluis en 'n voertuig se sleutels aangedring. "Die verdagtes kon daarin slaag om die kluis se sleutels in die hande te kry en het 'n onbekende bedrag kontant gesteel," het Funani gesê. Daar is glo ook 'n jaggeweer gesteel.
Ian Cameron, AfriForum se nasionale hoof van gemeenskapsveiligheid, het gesê die verdagtes het die boer intussen op sy bed laat lê waarna hulle brandstof op hom uitgegooi het. "Hulle het vir hom gesê 'tonight we burn you alive'."
Volgens Cameron kon die boer sy vuurwapen wat glo onder sy kussing was in die hande kry en het hy op die verdagtes losgebrand waarna hulle gevlug het. Hy het ligte brandwonde opgedoen.
Funani het bevestig die polisie ondersoek 'n saak van huisroof en brandstigting. Sy het gesê 'n voertuig is gebrand en 'n deel van die huis is ook beskadig. Die brand is glo veroorsaak deur die vlam wat die verdagtes wou gebruik om die boer aan die brand te steek.
Ongeluk eis geliefde skermswewer
Hoe doen een mens so iets aan n ander? Dis die dinge wat my nefatief maak van so n prag land ;( al wat ek kan se is die Here slaap nie en hy sien wat daai kwaad doeners doen
Dit is poging tot moord , kyk na die doodskus twee . Min van 15 jaar in die tronk . Sterkte aan die boer .
so druk iemand in n doodskis in en dit is pogin tot moord, gooi brandstof op iemand uit en dit is pogin tot brand stigting?
Ons regering het baie bloed aan hulle hande. Maak nie eers plan om kreminele te vang nie wat nog van straf! Hulle kan niks opbou nie maar in afbreek kry hulle 100%!